laion/Wikipedia-Exotic huggingface dataset:
ვატერლოო ჰოუქსი

ვატერლოო ჰოუქსი (ინგლ. Waterloo Hawks) — ნაციონალური საკალათბურთო ლიგის და ნაციონალურ საკალათბურთო ასოციაციის გუნდი, რომელიც შტატ აიოვას ქალაქ ვატერლოოში მდებარეობდა. ჰოუქსი არის ერთადერთი კლუბი აიოვადან, რომელსაც ოდესმე მონაწილეობა მიუღია ნებისმიერ მთავარი პროფესიონალური სპორტული ლიგების ფარგლებში. ვატერლოო ჰოუქსი დაარსდა 1948 წელს, რომელიც ნაციონალურ საკალათბურთო ლიგაში თამაშობდა, მოგვიანებით კი ლიგა ამერიკის საკალათბურთო ასოციაციას შეუერთდა, და გახდა ნაციონალური საკალათბურთო ასოციაცია. ჰოუქსი იმ გუნდებიდან ერთ-ერთია, რომელიც NBA-ს შექმნაში შეიტანეს წვლილი. 1949-50 წლების სეზონისთვის, რომელიც გუნდისთვის პირველი და უკანასკნელი იყო ლიგაში, 19-43 დაამთავრეს, რითაც მე-5 ადგილი დაიკავეს დასავლეთ დივიზიონში 6 გუნდიდან. ჰოუქსი 1950-51 წლების სეზონისთვის ნაციონალურ პროფესიონალურ საკალათბურთო ლიგაში გადავიდა. გუნდის პირველი მფლობელი იყო P.L. "Pinkie" George. მნიშვნელობა: W = მოგება, L = წაგება, % = მოგება-წაგების % NBA-ის გაუქმებული გუნდების სია ვატერლოო ჰოუქსის სრული ისტორია NBL Logoserver Website დაარქივებული 2016-04-07 საიტზე Wayback Machine. NBL მდგომარეობა NPBL მდგომარეობა იაოვას NBA გუნდი[მკვდარი ბმული] Promoter put Hawks on an NBA track[მკვდარი ბმული] [1] [2]
ართურ ალბისტონი

ართურ რიჩარდ ალბისტონი (ინგლ. Arthur Albiston; დ. 14 ივლისი, 1957) — შოტლანდიელი ყოფილი ფეხბურთელი. ართურ ალბისტონი შოტლანდიის ფეხბურთის ასოციაცია
ჰოფტორენი

ჰოფტორენი (ნიდერლ. Hoftoren) — სამთავრობო დაწესებულების ტიპის ცათამბჯენი ნიდერლანდების ქალაქ ჰააგაში. 29 სართულიანია, შენობის სიმაღლე 141.86 მ. დაპროექტებულია ქალაქ ნიუ-იორკში, კონ პედერსენ ფოქსის მიერ. სიმაღლით ნიდერლანდების მე-3 და ქალაქ ჰააგის უმაღლესი შენობაა. ჰოფტორენი არის ნიდერლანდების განათლების, კულტურისა და მეცნიერების სამინისტროს შენობა. ჰოფტორენი (ინგლისური) ჰოფტორენი (ინგლისური) ჰოფტორენი (ინგლისური)
მაასტორენი

მაასტორენი (ნიდერლ. Maastoren) — ცათამბჯენი ნიდერლანდების ქალაქ როტერდამში. წარმოადგენს ნიდერლანდების ყველაზე მაღალ შენობას. 44 სართულიანია, შენობის ძირითადი ნაწილის სიმაღლეა 164,8 მ, ანტენის ჩათვლით 182,3 მ. მშენებლობა დაიწყო 2006 წლის ოქტომბერში, ხოლო დასრულდა 2009 წლის 9 დეკემბერს. შეიცავს 10 მიწისზედა და 2 მიწისქვეშა ავტოსადგომს. ოფიციალური საინფორმაციო გვერდი დაარქივებული 2012-07-23 საიტზე Wayback Machine. (ნიდერლანდური ენა) მაასტორენი (ინგლისური) მაასტორენი (ინგლისური) მაასტორენი (ინგლისური)
რემბრანდტ ტაუერი

რემბრანდტ ტაუერი (ნიდერლ. Rembrandttoren) — საოფისე ცათამბჯენი ნიდერლანდების ქალაქ ამსტერდამში, მდინარე ამსტელის ნაპირზე. 36 სართულიანია, შენობის სიმაღლეა 135 მ. თავზე შპალი აქვს, რომელთანაც ერთად შენობის სიმაღლე დაახლოებით 150 მ აღწევს. აშენდა 1991-1994 წლებში. სახელი ეწოდა სახელგანთქმული ნიდერლანდელი ფერმწერის რემბრანდტის პატივსაცემად. სართულების უდიდესი ნაწილი გამოყენებადია, 4 ტექნიკური ხასიათისაა. რემბრანდტ ტაუერი (ინგლისური) რემბრანდტ ტაუერი (ინგლისური) რემბრანდტ ტაუერი (ინგლისური)
სენტ-ლუის ბომბერსი

სენტ-ლუის ბომბერსი (ინგლ. St. Louis Bombers) — ნაციონალური საკალათბურთო ასოციაციის გუნდი, რომელიც მდებარეობდა სენტ-ლუისში, მისურის შტატში. გუნდი დაარსდა 1946 წელს და არსებობა შეწყვიტა არსებობა 1950 წელს. სენტ-ლუის ბომბერსი იყო ამერიკის საკალათბურთო ასოციაციის წევრი 1946 წელს. მას შემდეგ რაც BAA შეუერთდა ნაციონალური საკალათბურთო ლიგას 1949 წელს და გახდა ნაციონალური საკალათბურთო ასოციაცია. ბობმერსი 1950 წელს, ბომბერსი 5 გუნდთან ერთად გაუქმდა. მნიშვნელობა: W = მოგება, L = წაგება, % = მოგება-წაგების % NBA-ის გაუქმებული გუნდების სია
ფლიუელა-ვისჰორნი

ფლიუელა-ვისჰორნი (გერმ. Flüela Wisshorn) — მთა სილვრეტის ალპებში, შვეიცარიაში. მდებარეობს გრაუბიუნდენის კანტონში. გადაჰყურებს ფლიუელის უღელტეხილს. Flüela Wisshorn on Hikr
მონ-რონე

მონ-რონე (ფრანგ. Mont Rogneux) — მთა პენინის ალპებში, შვეიცარიაში. მდებარეობს ვალეს კანტონში; გადაჰყურებს ლიდის მუნიციპალიტეტს. აღმართულია პეტი-კომბენისა და გრან-კომბენის მთების ჩრდილოეთით, სათხილამურო კურორტ ვერბიეს თავზე. Mont Rogneux on Hikr
ჩიმა-და-ლეგი

ჩიმა-და-ლეგი (იტალ. Cima da Lägh) — მთა ობერჰალბშტაინის ალპებში. მდებარეობს შვეიცარია-იტალიის საზღვარზე. სამხრეთით გადაჰყურებს ბრეგალიის ხეობას. Cima da Lägh on Hikr
ვიტენვასერენსტოკი

ვიტენვასერენსტოკი (გერმ. Witenwasserenstock) — მწვერვალი შვეიცარიაში, ვალესა და ურის კანტონების საზღვარზე. ლეპონტის ალპებში. მის სიახლოვეს გაივლის საზღვარი მდინარე რაინის, პოსა და რონის აუზებს შორის. მწვერვალი აღმართულია გერეტალისა და ვიტენვასერის ხეობებს შორის. მის ძირში გაწოლილია მყინვარები. Witenwasserenstock
ბრისტენი

ბრისტენი (გერმ. Bristen) — მთა გლარნის ალპებში, შვეიცარიაში. მდებარეობს ურის კანტონში, სილენენის მუნიციპალიტეტის სამხრეთით; გადაჰყურებს მდინარე როისის ხეობას. აღმართულია პიც-გიუვის მთისა და გრაუბიუნდენის კანტონის საზღვრიდან ოთხ კილომეტრში. მიიჩნევა ურის კანტონის ერთ-ერთ მთავარ ღირსშესანიშნაობად. გეოლოგიურად ბრისტენი აარის მასივს მიეკუთვნება. მთის სამხრეთი ნაწილი რამდენიმე განსხვავებული ტიპის კლდისგან შედგება, მათ შორისაა რიოლითი და ამფიბოლიტი. ვიკისაწყობში არის გვერდი თემაზე: ბრისტენი Bristen on Summitpost
World Port Center

World Port Center — საოფისე ტიპის ცათამბჯენი ნიდერლანდების ქალაქ როტერდამში. 33 სართულიანია. შენობის ძირითადი ნაწილის სიმაღლეა 123,1 მ, ანტენის ჩათვლით 138 მ. მშენებლობა მიმდინარეობდა 1998-2001 წლებში. ემსახურება 12 ლიფტი. არქიტექტურული სტილი მოდერნისტულია. დაპროექტებულია ბრიტანელი არქიტექტორის ნორმან ფოსტერის მიერ. World Port Center[მკვდარი ბმული] (ინგლისური) World Port Center (ინგლისური) World Port Center (ინგლისური) ↑ WPC at Skylincity.info. დაარქივებულია ორიგინალიდან — 2012-07-01. ციტირების თარიღი: 2012-09-18. ↑ WPC by Norman Foster. დაარქივებულია ორიგინალიდან — 2012-03-05. ციტირების თარიღი: 2012-09-18.
პიცო-კამპო-ტენჩა

პიცო-კამპო-ტენჩა (იტალ. Pizzo Campo Tencia) — მთა ლეპონტის ალპებში, შვეიცარიაში, ტიჩინოს კანტონის ტერიტორიაზე. წარმოადგენს კანტონის უმაღლეს მწვერვალს. აღმართულია ლაგო-დი-მორგიროლოს ტბის სამხრეთით, ლევანტინისა და მაჯიის ხეობებს შორის. Campo Tencia on SummitPost.org
ლეკიჰორნი

ლეკიჰორნი (გერმ. Leckihorn) — მთა ლეპონტის ალპებში, შვეიცარიაში. მდებარეობს ვალესა და ურის კანტონების საზღვარზე. მის მწვერვალს გროს-ლეკიჰორნს უწოდებენ (3 068 მ), რათა განარჩიონ უფრო დაბალ მწვერვალ ხლი-ლეკიჰორნისგან (3 023 მ). Gross Leckihorn on Summitpost Leckihorn on Hikr
პუანტ-დე-პლინი

პუენტ-დე-პლინი (ფრანგ. Pointe des Plines) — მთა მონბლანის მასივში, შვეიცარიაში. მდებარეობს ვალეს კანტონში. სიმაღლე 3 057 მეტრი. List of mountains above 2000 m in Switzerland with coordinates დაარქივებული 2009-01-29 საიტზე Wayback Machine.
ბრუშგჰორნი

ბრუშგჰორნი (გერმ. Bruschghorn) — მთა ლეპონტის ალპებში, შვეიცარიაში. მდებარეობს გრაუბიუნდენის კანტონში. ზღვის დონიდან 3 056 მ სიმაღლით, იგი საფიენისა და დომლეშგის ხეობებს შორის მდებარე ქედის უმაღლესი მწვერვალია. Bruschghorn on Hikr
The Red Apple

The Red Apple — საცხოვრებელი ტიპის ცათამბჯენი ნიდერლანდების ქალაქ როტერდამში. 40 სართულიანია, შენობის სიმაღლეა 124 მ. ემსახურება 6 ლიფტი. არქიტექტურული სტილი მოდერნისტულია. მშენებლობა მიმდინარეობდა 2005-2009 წლებში. ქვემო სართულები მაღაზიებსა და რესტორნებს უკავია. კომპლექსი მთლიანობაში უზრუნველყოფილია ღია ოპტიკური ბოჭკოთი. The Red Apple – ოფიციალური საიტი დაარქივებული 2018-12-29 საიტზე Wayback Machine. (ნიდერლანდური ენა)
ჰოხ-დუკანი

ჰოხ-დუკანი (გერმ. Hoch Ducan) — მთა ალბულის ალპებში, შვეიცარიაში. მდებარეობს გრაუბიუნდენის კანტონში. სიმაღლე 3 063 მეტრი. Hoch Ducan on Hikr
ნადიმ ნიჟარაძე

ნადიმ იზეთის ძე ნიჟარაძე (დ. 5 მაისი, 1911, ვაიო, ქედის მუნიციპალიტეტი — გ. 12 ივლისი, 1982, ბათუმი, საქართველო) — ქართველი გეოგრაფი. გეოგრაფიულ მეცნიერებათა დოქტორი (1970), პროფესორი (1972). საქართველოს მეცნიერების დამსახურებული მოღვაწე (1982). სკკპ წევრი 1939 წლიდან. 1930 წელს დაამთავრა ბათუმის პედაგოგიური სასწავლებელი, 1936 წელს თბილისის სახელმწიფო უნივერსიტეტის გეოგრაფია-გეოლოგიის ფაკულტეტი. 1936 წლამდე მუშაობდა თბილისის სახელმწიფო უნივერსიტეტის ეკონომიკური გეოგრაფიის კათედრაზე ლაბორანტად. 1936 წლიდან აჭარის მხარეთმცოდნეობის მუზეუმის დირექტორია. ინსტიტუტში კითხულობდა ლექციებს და ამავე დროს 1937 წლიდან იყო გეოგრაფიის კათედრის გამგე. 1938 წელს დაინიშნა აჭარის განათლების მინისტრად, 1944 წელს თბილისის სახელმწიფო უნივერსიტეტში დაიცვა დისერტაცია თემაზე „აჭარის ალპური მეურნეობა“, რომელიც 1948 წელს მონოგრაფიის სახით გამოიცა. 1949 წლის მარტიდან დოცენტი ნადიმ ნიჟარაძე გახდა ბათუმის შოთა რუსთაველის სახელმწიფო უნივერსიტეტის რექტორი. მისი რექტორობის პერიოდში არსებულ კორპუსზე დაშენდა მესამე სართული, კეთილმოეწყო ეზო, დაიდგა რუსთაველის ძეგლი. შენობაში გაიყვანეს ცენტრალური გათბობა. ნადიმ ნიჟარაძემ რექტორად იმუშავა 1954 წლის ოქტომბრამდე. 1954 წლიდან ბათუმის შოთა რუსთაველის სახელმწიფო უნივერსიტეტის გეოგრაფიის კათედრის გამგე. 1970 წელს ვახუშტი ბაგრატიონის სახელობის გეოგრაფიის ინსტიტუტში დაიცვა სადოქტორო დისერტაცია თემაზე: „მთისა და ბარის რაიონების მოსახლეობის ცხოვრების დონის დაახლოების ეკონომიკურ-გეოგრაფიული პრობლემები და მათი გადაწყვეტის ცდები აჭარის ასსრ მაგალითზე“. მისი ნაშრომები ეძღვნება აჭარის მთიანი რაიონების ეკონომ-გეოგრაფიულ პრობლემებს. ნადიმ ნიჟარაძე ავტორია 90-მდე ნაშრომისა. აჭარის ალპური მეურნეობა, ბათ., 1948. ქართული საბჭოთა ენციკლოპედია, ტ. 7, თბ., 1984. — გვ. 442. პროფესორ ნადიმ ნიჟარაძის 100 წლის იუბილე
ინდიანაპოლის ოლიმპიანსი

ინდიანაპოლის ოლიმპიანსი (ინგლ. Indianapolis Olympians) — პროფესიონალური ნაციონალური საკალათბურთო ასოციაციის კლუბი, რომელიც მდებარეობდა შტატ ინდიანას ქალაქ ინდიანაპოლისის არეაში. გუნდი დაარსდა 1949 წელს და გაუქმდა 1953 წელს. ოლიმპიანსის საშინაო არენა იყო Hinkle Fieldhouse. ოლიმპიანსი დაარსდა 1949 წელს, რომელმაც ინდიანაპოლის ჯეტსი ჩაანაცვლა. ოლიმპიანს ლიდერობდა კენტუკის უნივერსიტეტის ალექს გროზა და რალფ ბირდი, რომლებიც იყვნენ მნიშვნელოვანი წევრები აშშ-ის საკალათბურთო ნაკრებისა, რომლებმაც შეძლეს 1948 წლის ზაფხულის ოლლიმპიურ მატჩებში გუნდისთვის ოქროს მედალი მოეტანათ. ოლიმპიურ გუნდში ასევე იყვნენ უალას ჯონსი და კლიფ ბერკერი, რომლებიც ასევე კენტუკის უნივერსიტეტის მოთამაშეები. 1951 წლების სეზონში, გროზა და ბირდი NBA-სგან მთელი ცხოვრებით იქნენ მოკვეთილი, კერძოდ კი რწმუნებულ მაურის პოდოლოფის მიერ, როდესაც მოთამაშეებმა აღიარეს ქულების დაგროვების შესახებ კოლეჯის პერიოდში. ოლიმპიანსმა 1953 წელს 28-43 შედეგით დაასრულა სეზონი, რის შემდეგადაც გაუქმდა. NBA-ში ჩატარებული 4 სეზონის განმავლობაში, ოლიმპიანსმა 132-137 შედეგით იასპარეზა. ოლიმპიანს დღემდე ეკუთვნის ყველაზე გრძელი თამაში NBA ისტორიაში, როდესაც გუნდმა 75-73 გაიმარჯვა როჩესტერ როიალზის წინააღმდეგ მე-6 დამატებით პერიოდში. მატჩი ჩატარდა 1951 წლის 6 იანვარს. მნიშვნელობა: W = მოგება, L = წაგება, % = მოგება-წაგების % NBA-ის გაუქმებული გუნდების სია ინდიანაპოლის ოლიმპიანსის ყველა დროის შედეგი და სტატისტიკა დაარქივებული 2005-11-25 საიტზე Wayback Machine.
ლიმბურგის პროვინცია (ნიდერლანდები)

ლიმბურგი (ნიდერლ. Limburg) — პროვინცია ნიდერლანდებში, მდებარეობს ქვეყნის უკიდურეს სამხრეთ ნაწილში. ჩრდილოეთით და ჩრდილო-დასავლეთით ესაზღვრება გელდერლანდისა და ჩრდილოეთ ბრაბანტის პროვინციები, აღმოსავლეთით — გერმანია, დასავლეთით კი ბელგია. დედაქალაქია მაასტრიხტი. ლიმბურგი მეტად განსხვავებული მახასიათებლებით გამოირჩევა. სოციალურმა და ეკონომიკურმა ტენდენციამ, ბოლო ათწლეულებში მნიშვნელოვნად შეცვალა პროვინცია, მოუტანა ცვლილებებისა და განახლების პროცესები და იგი პერიფერიული პროვინციიდან მაღალგლობალიზებულ რეგიონად აქცია, რომელიც რურის მეტროპოლიურ არეალთან და ბენილუქსის რეგიონთან აკავშრებს. ასეთი საერთაშორისო ჭიშკრის როლი პროვინციაში ზრდის კრიმინალს, მათ შორის ხშირია ნარკოდანაშაული. სტრატეგიული მდებარეობის გამო, საუკუნეთა მანძილზე ლიმბურგი ევროპის წამყვან სახელმწიფოთა სასურველ ტერიტორიას წარმოადგენდა. მათ შორის იყვნენ რომაელები, ჰაბსბურგები, ესპანელები, პრუსიელები თუ ფრანგები. ნიდერლანდების პროვინციები Official Website (in Dutch and English) Official Website Limburg Tourist Information (in Dutch, English, French and German) "Limburgs Landschap"; website of foundation owning many nature reserves in this province Official site of the WMC (World Music Contest) დაარქივებული 2012-11-02 საიტზე Wayback Machine. Maps of Limburg
კლივლენდ რებელსი

კლივლენდ რებელსი (ინგლ. Cleveland Rebels) — ამერიკის საკალათბურთო ასოციაციის კლუბი (შემდგომში ნაციონალური საკალათბურთო ასოციაცია), რომელიც მდებარეობდა ქალაქ კლივლენდში, ოჰაიოს შტატში. რებელსი იყო BAA-ს პირველ ინაუგურაციის სეზონში. გუნდმა პირველი სეზონი 30-30 დაასრულა, რაც დასავლეთ დივიზიონში მე-3 ადგილზე გავიდა, რის შემდეგაც პირველივე რაუნდში დამარცხდა პლეი-ოფში ნიუ-იორკ ნიქსთან, რასაც გუნდის გაუქმება მოჰყვა. მნიშვნელობა: W = მოგება, L = წაგება, % = მოგება-წაგების % გუნდის ისტორიის მანძილზე მხოლოდ 2 მწვრთნელი იყო კლივლენდ რებელსში. როი კლიფორდი დუჩ დენერტი NBA-ის გაუქმებული გუნდების სია ↑ http://nbahoopsonline.com/teams/Xdefunct/ClevelandRebels/index.html ↑ დაარქივებული ასლი. დაარქივებულია ორიგინალიდან — 2016-08-01. ციტირების თარიღი: 2012-09-18. ↑ დაარქივებული ასლი. დაარქივებულია ორიგინალიდან — 2017-07-05. ციტირების თარიღი: 2012-09-18.
ვაშინგტონ კეპიტოლზი

ვაშინგტონ კეპიტოლზი (ინგლ. Washington Capitols) — ამერიკის საკალათბურთო ასოციაციის (მოგვიანებით ნაციონალური საკალათბურთო ასოციაციის) გუნდი, რომელიც ვაშინგტონში მდებარეობდა. 1946-1949 წლებში გუნდს მწვრთნელის რანგში სათავეში ედგა დიდების დარბაზის წევრი რედ ორბეხი. გუნდი 1946 წელს დაარსდა და მონაწილეობას იღებდა BAA-ში. გუნდი 1949 წელს NBA-ში თამაშობდა. საბოლოოდ კეპიტოლზი 1951 წლის 9 იანვარს (10-25) შედეგის შემდეგ გაუქმდა. გუნდის საშინაო არენა იყო Uline Arena, რომელიც 7 500 მაყურებელს იტევდა. გუნდი იმოსებოდა მწვანე და თეთრ ფორმებში. NBA დაბრუნდა ვაშინგტონში 1973 წელს, როდესაც ბალტიმორ ბულეტსი გახდა კეპიტალ ბულეტსი. კეპიტოლზს ჰქონდა 81.7 მოგების პროცენტული მაჩვენებელი BAA-ში ინაუგურაციის სეზონში, რაც ერთ-ერთი საუკეთესო მაჩვენებელია საუკეთესო 10 მოგების პროცენტული მაჩვენებლით NBA ისტორიაში. მიუხედავად გუნდის მცირე ხნიანი არსებობისა, კაპიტოლსმა 1946 წელს მოიგო ზედიზედ 17 თამაში, რაც იმ დროისთვის წარმოუდგენლად დიდი შედეგი იყო. ეს რეკორდი 1969 წლამდე იყო შენარჩუნებული. 15-0 შედეგით დაწყება 1948-49 წლების სეზონში, ასევე საუკეთესო შედეგია დღებდე NBA ისტორიაში (1993-94 წლების სეზონში ჰიუსტონ როკეტსი გაუთანაბრდა). NBA ჩემპიონი: არც ერთხელ დივიზიონის ჩემპიონი: რეგულარული სეზონი 2: 1946-47 წლების და 1948-49 წლების; პლეი-ოფი 1946-47, 1947-48, 1948-49 და 1949-50 წლების სეზონები. კალათბურთის დიდების დარბაზის წევრები: ბილ შერმენი (ლიდერი ქულებში 1951 წლის სეზონში) რედ ორბეხი (მწვრთნელი) 1947 – ბობ ფირიკი – 16.8 ppg 1948 – ბობ ფირიკი – 16.1 ppg 1949 – ბობ ფირიკი – 13.0 ppg 1950 – დონ ოთენი – 14.9 ppg (i18 მატჩში. ჯეკ ნიკოლსმა მოაგროვა 13.1 49 თამაშში, მაგრამ ფრედ კოლარიმ ყველაზე მეტი - 860 ქულა დააგროვა 66 მატჩში.) 1951 – ბილ შერმენი – 12.2 ppg 1947–1949 – რედ ორბეხი 1950 – ბობ ფირიკი – მოთამაშე-მწვრთნელი 1951 – ბოუნს მაკკინი – მოთამაშე-მწვრთნელი 1950 – ირლ ლოიდი – პირველი აფრიკელ-ამერიკელი რომელიც NBA-ში თამაშობდა. მნიშვნელობა: W = მოგება, L = წაგება, % = მოგება-წაგების % გუნდის გვერდი დაარქივებული 2016-08-01 საიტზე Wayback Machine. Basketball-reference.com-ზე
ეჰუდ ოლმერტი

ეჰუდ ოლმერტი (ებრ. אהוד אולמרט; დ.30 სექტემბერი, 1945) — ისრაელის მე-12 პრემიერ-მინისტრი 2006-2009 წლებში. ოლმერტი პრემიერ-მინისტრი გახდა 2006 წლის 13 აპრილს, თუმცა, მოვალეობის შემსრულებლად ამავე წლის 4 იანვრიდან იყო მისი წინამორბედის არიელ შარონის ავადმყოფობის გამო. მანამდე ოლმერტი ისრაელის პრემიერ-მინისტრის მოადგილის, ფინანსთა, ინდუსტრიის, ვაჭრობისა და შრომის და მიწის ადმინისტრაციის მინისტრების და იერუსალიმის მერის პოსტზე მსახურობდა. Ehud Olmert's biography Knesset website Profile: Ehud Olmert Ehud Olmert PBS Frontline/World's piece on Olmert „Former Prime Minister Ehud Olmert“. Ynetnews. 4 მაისი 2009. დაარქივებულია ორიგინალიდან — 19 September 2010. ციტირების თარიღი: 18 July 2012.
მძიმე ფორვარდი (კალათბურთი)

მძიმე ფორვარდი, აგრეთვე ცნობილი როგორც მეოთხე ნომერი — კალათბურთში ხუთიდან ერთ-ერთი პოზიცია. მძიმე ფორვარდი თამაშის დროს ცენტრის მსგავს როლს ასრულებს. ამ პოზიციაზე მოთამაშე კალათბურთელები შეტევაში ძირითადად ფარისკენ ზურგით თამაშობენ. მათ თამაშის დროს მრავალი პასუხისმგებლობა გააჩნიათ; მათგან ერთ-ერთია ფარიდან ასხლეტილი ბურთის მოხსნა. აგრეთვე, მათი მოვალეობაა ზონური და პერსონალური დაცვის თამაში მოწინააღდეგე გუნდის მძიმე ფორვარდის (და არა მარტო) წინააღმდეგ. NBA-ში მძიმე ფორვარდების სიმაღლე ძირითადად 2,03–2,13 მ შუალედში მერყეობს ხოლო WNBA-ში მათი სიმაღლე 1,85–1,93 მ-ია. ზოგიერთი მძიმე ფორვარდი ხშირად ცენტრის პოზიციაზე თამაშობს და ამის უნარებიც გააჩნია, თუმცა მათ ხშირად ცენტრისთვის აუცილებელი სიმაღლე აკლიათ. ნეისმიტის მემორიალური საკალათბურთო დიდების დარბაზში მრავალი ფორვარდია ფორვარდია შესული; მათ შორის არიან: კარლ მელოუნი, დენის კარი, დოლფ შეიესი, კევინ მაკჰეილი, ჩარლზ ბარკლი, ელვინ ხეიზი, ბობ პეტიტი, დენის როდმანი, კატრინა მაკლეინი. ↑ ESPN.com's Greatest Power Forwards. ESPN. ESPN Internet Ventures (June 2, 2005). ციტირების თარიღი: June 17, 2007. ↑ Rosen, Charley. (July 18, 2005) Best all-time power forwards. Fox Sports. MSN. დაარქივებულია ორიგინალიდან — July 19, 2005. ციტირების თარიღი: January 31, 2008. ↑ DuPree, David. (June 7, 2007) Tim Duncan: Best power forward ever?. USA Today. Gannett Company. ციტირების თარიღი: June 17, 2007. ↑ NBA.com - Players and Positions.
პროვიდენს სტიმროლერსი

პროვიდენს სტიმროლერსი (ინგლ. Providence Steamrollers) — ნაციონალური საკალათბურთო ასოციაციის გუნდი, რომელიც როდ-აილენდის შტატში მდებარეობდა. 2012 წლების თანახმად, სტიმროლერსი არის ერთადერთი გუნდი დიდი ოთხეულიდან, რომელიც როდ-აილენდში მდებარეობდა. სტიმროლერსი იყო ერთ-ერთი გუნდი იმ პირველი 11 NBA გუნდიდან (როდესაც ლიგა, როგორც ამერიკის საკალათბურთო ასოციაციად შეიქმნა). გუნდის ყველა დროის შედეგია 46–122 (.274) რის გამოც არსებობის 3 სეზონის შემდეგ, გუნდი გაუქმდა. სტიმროლერსი კვლავ ინარჩუნებს NBA რეკორდს, ყველაზე ცოტა გამარჯვება ერთ სეზონში, როდესაც 1947-48 წლებში მათ მხოლოდ 6 თამაშის მოგება მოახერხეს (მაგრამ გუნდ არ ეკუთვნის ყველაზე დაბალი მოგების პროცენტული მაჩვენებელი, რომელიც 2011-12 წლების სეზონის შარლოტ ბობკეტსის ანგარიშზეა). ასევე 1947-48 წლების სეზონში სტიმროლერსის გუნდში ირიცხებოდა 46 წლის ნეტ ჰიკი, რომელიც დღემდე ინარჩუნებს ყველაზე ასაკოვანი მოთამაშის რეკორდს, რომელსაც ოდესმე ლიგაში უთამაშია. ირნი კელვერლი - All-NBA მეორე გუნდი და ლიდერობდა ლიგას ასისტენტებში NBA-ის პირველ სეზონში. ჯორჯ ნოსტრენდი - ყველაზე მაღალი მოთამაშე NBA-ის პირველ წელს. ჰაუი შენონი - ლიდერობდა 1949 წლის NBA ახალბედაში. ნეტ ჰიკი - ყველაზე ასაკოვანი მოთამაშე NBA-ის ისტორიაში. რობერტ მორისი - 1946 ჰენკ სოური - 1947 ნეტ ჰიკი - 1948 კენ ლოფლერი - 1949 მნიშვნელობა: W = მოგება, L = წაგება, % = მოგება-წაგების % ↑ Providence Steam Rollers Franchise Index. დაარქივებულია ორიგინალიდან — 2016-08-01. ციტირების თარიღი: 2012-09-19.
აიუბიდები

აიუბიდები – დინასტია ახლო აღმოსავლეთში, დააარსა სალაჰ-ად-დინმა 1171 წელს ეგვიპტეში ფატიმიდების დამხობის შემდეგ. სახელი ეწოდა სალაჰ-ად-დინის მამის აიუბ იბნ შადის სახელის მიხედვით. აიუბიდების დინასტიის სხვადასხვა შტო მართავდა ეგვიპტეს (1171-1250 წწ.), დამასკოს (1186-1260 წწ.), ჰალაბს (1186-1260 წწ.), ჰამს (1178-1341 წწ.), ჰომსს (1178-1262 წწ.), მესოპოტამიას (1200-1245 წწ.) და სამხრეთ არაბეთს (1173-1228 წწ.). ეგვიპტელი აიუბიდები იყვნენ ჯვაროსნების წინააღმდეგ ომის ორგანიზატორები და რამდენიმეჯერ დაამარცხეს კიდეც ისინი. დინასტიურმა განხეთქილებებმა და მამლუქების გაძლიერებამ აიუბიდები დაასუსტა. საბოლოოდ მათ შეთქმულმა ეგვიპტელმა მამლუქებმა მოუღეს ბოლო 1250 წელს. ქართული საბჭოთა ენციკლოპედია, ტ. 1, თბ., 1975. — გვ. 244.
ალთინთეფე

ალთინთეფე – ურარტული ციხე-ქალაქის ნანგრევები თურქეთში, ქალაქ ერზინჯანის აღმოსავლეთით 20 კმ-ზე. 1959 წლიდან მას შეისწავლიდა თურქი არქეოლოგი თაჰსინ ოზგუჩი. ციხესიმაგრე აგებულია ურარტული სტილით, ქვის დიდი ბლოკებითა და ალიზით. დასახლებას გარს აკრავს ბურჯებიანი გალავანი, რომლის შიგნით გათხრილია ურარტული ტაძარი, ღია ტაძარი ან სამლოცველო, დიდი სამეურნეო სათავსი, მიწისქვეშა გამაგრება, ქვის აკლდამები და სხვა ნაგებობები. აღსანიშნავია ქვის სამკამერიანი აკლდამა, რომელშიც ქალისა და მამაკაცის სარკოფაგებთან ერთდ აღმოჩნდა სარეცელი, სკამები, ეტლის ნაწილები, ვერცხლისა და ბრინჯაოს ჭურჭელი, რკინის საჭურველი და შრომის იარაღი, ცხენის აღკაზმულობა ბრინჯაოს მცირე ქანდაკებები, ბრინჯაოსა და ძვლის სხვადასხვა ნივთი, თიხისა და ასურული ქაშანურის ჭურჭელი, ოქრო-ვერცხლითა და ძვირფასი ქვებით შემკული ტანსაცმელი, ოქროს ყელასაბამის ნაწილები. საყურადღებოა ბრინჯაოს ორი ფირფიტა. ერთზე გამოსახულია ფრთოსან ცხენზე მდგარი ღვთაება, მეორეზე სამრიგად – ომისა და ნადირობის სცენები. აღმოჩენილი ნივთები განეკუთვნება ურარტუს აყვავების ხანას (ძვ. წ. 713-679 წწ.). უღრმეს ფენაში აღმოჩენილია ადრეული ბრინჯაოს ხანის კერამიკა. ქართული საბჭოთა ენციკლოპედია, ტ. 1, თბ., 1975. — გვ. 307.
მუსტაფა ალი

მუსტაფა ალი (დ. 1541 – გ. 1600) – თურქი ისტორიკოსი და სახელმწიფო მოღვაწე. ისტორიული, პოლიტიკური და რელიგიური ნაშრომების ავტორი. თავისი დროის ერთ-ერთი უგანათლებულესი ადამიანი. წერდა თურქულ და სპარსულ ენებზე. მისი ძირითადი თხზულება – მოვლენათ არსი – მოიცავს არაბული ქვეყნებისა და თურქული მოდგმის ხალხთა ისტორიის მნიშვნელოვან ცნობებს. ბოლო თავში გადმოცემულია ოსმალეთის სახელმწიფოს მთელი ისტორია. „მოთხრობებში ხელოვანთ შესახებ“ მუსტაფა ალი გვამცნობს XVI საუკუნის ოსმალური კულლტურისა და ხელოვნების მოღვაწეთა ბიოგრაფიებს. „გამარჯვების წიგნში" („ნუსრეთნამე“) აღწერილია ოსმალთა 1578 წლის ლაშქრობა ამიერკავკასიაში: სამცხე-საათაბაგოში, ქართლსა და შირვანში. მუსტაფა ალი პირადად მონაწილეობდა ლაშქრობაში, როგორც მთავარსარდალ მუსტაფა-ლალა ფაშის მდივანი, წერდა ლაშქრობის დღიურს. თხზულებაში ჩართულია ოსმალეთის ხელისუფლებასთან ქართველ მეფე-მთავართა დიპლომატიური მიმოწერის საყურადღებო მასალები. ქართული საბჭოთა ენციკლოპედია, ტ. 1, თბ., 1975. — გვ. 308.
ზურაბიშვილი

საკუთარი სახელი ზურაბიშვილი შეიძლება აღნიშნავდეს ერთ-ერთ შემდეგ პიროვნებათაგანს: არჩილ ზურაბიშვილი — ინჟინერი, პოლიტიკური ემიგრანტი ვალერიან ზურაბიშვილი — ეკონომისტი დავით ზურაბიშვილი — ჟურნალისტი, მწერალი, პოლიტიკოსი ივანე ზურაბიშვილი — საზოგადო და პოლიტიკური მოღვაწე, პუბლიცისტი, მთარგმნელი ილია ზურაბიშვილი — მწერალი, ხელოვნებათმცოდნე ირაკლი ზურაბიშვილი — მეცნიერი სამთო დარგში ლევან ზურაბიშვილი — ინჟინერი, პოლიტიკური ემიგრანტი მიხეილ ზურაბიშვილი — რუსეთის იმპერიის არმიის გენერალ-მაიორი სალომე ზურაბიშვილი — დიპლომატი, პოლიტიკოსი
ალმის ბრძოლა

ალმის ბრძოლა – ყირიმის ომის პირველი ბრძოლა მდინარე ალმისთან. გაიმართა 1854 წლის 20 სექტემბერს რუსეთისა და მოკავშირეთა – საფრანგეთის, ოსმალეთისა და ინგლისის ჯარებს შორის. რუსეთის ჯარს სარდლობდა ადმირალი ალექსანდრე მენშიკოვი, მოკავშირეთა ჯარებს ფრანგი მარშალი არმან ჟაკ სენტ-არნო და ინგლისელი გენერალი, ლორდი ფიცროი ჯეიმზ რაგლანი. ჭარბი ძალების და უკეთესი შეიარაღების წყალობით მოკავშირებმა დაამარცხეს რუსეთის ჯარი, რომელმაც სევასტოპოლისაკენ დაიხია. რუსეთის არმიამ ამ მრძოლაში დაახლოებით 6000 მებრძოლი დაკარგა. ქართული საბჭოთა ენციკლოპედია, ტ. 1, თბ., 1975. — გვ. 320. Baron de César Bazancourt (1856). The Crimean Expedition, to the Capture of Sebastopol 2 vols. London. Alexander William Kinglake (1863–87). The Invasion of the Crimea, 8 vols. Edinburgh Blake, R.L.V Ffrench (1973). The Crimean War. Sphere Books. Brighton, Terry (2005). Hell Riders: The Truth about the Charge of the Light Brigade. Penguin Books. ISBN 978-0-14-101831-7 Fletcher, Ian & Ishchenko, Natalia (2004). The Crimean War: A Clash of Empires. Spellmount Limited. ISBN 1-86227-238-7 Christopher Hibbert (1963). The Destruction of Lord Raglan: A tragedy of the Crimean War 1854–55. Pelican Books Pemberton, W. Baring (1962). Battles of the Crimean War. Pan Books Ltd. ISBN 0-330-02181-8 Royle, Trevor (2007). Crimea: The Great Crimean War 1854–1856. Abacus. ISBN 978-0-349-11284-8 Battle of Alma British serviceman's journal
ანგელოსები

ანგელოსები — ბიზანტიის იმპერატორთა დინასტია (1185-1204 წწ.) მსხვილ მემამულეთა რიგიდან. ხელისუფლბა მოიპოვეს ანდრონიკე I კომნენოსის დამხობის შემდეგ. ანგელოსები იმპერიას განაგებდნენ რთულ საგარეო და საშინაო პოლიტიკურ ვითარებაში. ვერ შეძლეს პროვინციების სეპარატიზმის დათრგუნვა. ეყრდნობოდნენ დიდგვაროვან მოხელეთა ფენებს, გაადიდეს გადასახადები. მოიგერიეს სიცილიელი ნორმანების თავდასხმა, მაგრამ დამარცხდნენ სელჩუკებთან ბრძოლაში. ანგელოსების მმართველობის დროს განხორციელდა ჯვაროსანთა მესამე და მეოთხე ლაშქრობა, რომლებმაც მკვეთრი ანტიბიზანტიური ხასიათი მიიღო. ჯვაროსნების მიერ კონსტანტინოპოლის გარემოცვის დროს შეთქმულებმა ანგელოსების უკანასკნელი წარმომადგენლები ისააკ II და ალექსი IV დახოცეს. ანგელოსების დინასტია დაემხო. ისააკ II (1185-1195) ალექსი III (1195–1203) ისააკ II (1203-1204) ალექსი IV (1203-1204) ქართული საბჭოთა ენციკლოპედია, ტ. 1, თბ., 1975. — გვ. 437.